Guipuscoa
Guipuscoa (Guipuscoa en francés, Gipuzkoa en basco, Guipúzcoa en espanhòu) qu'ei un parçan deu Bascoat. Lo levant deu parçan qu'ei istoricament deu ducat de Vasconia o Gasconha.

Administrativament, qu'ei un "territòri istoric" dens la Comunautat Autonòma Basca e ua província d'Espanha.

La capitau qu'ei Sent Sebastian (Donostia en basco).

Los sons abitants que son los guipuscoans.

Qu'ei bordada per Biscaia (oèst), Alaba (sud), Labord e la Comunautat Forala de Navarra (èst) e peu golf de Gasconha (nòrd).

Ua part important de la populacion de la còsta orientau (Hont Arràbia, Sent Sebastian, Passatge) que parlava l'occitan gascon enqüera a la fin deu sègle XIXen e au començament deu sègle XXau.

Heraudica 
Los arbos e la mar qu'arrepresentan lo litorau e l'interior (tres arbres peus tres territòris qui constitueishen Guipuscoa). Los gigants o titans qu'evocan probablament la tradicion deus jentilak (personatges de la mitologia basca qui simbolizan lo pòble basco precrestian). Los canons e lo rei qui porta l'espasa que desapareishón en 1979.

Guipuscoa